**OSNOVNA ŠKOLA ŠPANSKO ORANICE**

**Dječji trg 1**

**10 090 ZAGREB**

KLASA:602-01/20-01/62

URBROJ:251-461-20-1

 U Zagrebu, 20. ožujka 2020. godine

Na temelju članka 7. stavka 2. Zakona o radu (Narodne novine, broj 93/14.,127/17. i 98/19.), članka 57. Statuta Osnovne škole Špansko Oranice i Odluke Ministarstva znanosti i obrazovanja KLASA: 602-01/20-01/00178, URBROJ: 533-01-20-0002 od19. ožujka 2020. godine, ravnatelj Osnovne škole Špansko Oranice, Darko Cesar, donosi:

**O D L U K U**

**o obavljanju rada od kuće radnika**

**I.**

Zbog sprječavanja širenja COVID-19 bolesti na radnom mjestu, Poslodavac je donio odluku da će u razdoblju od 20. ožujka 2020. godine pa do opoziva ove Odluke učitelji i stručni suradnici raditi od kuće i to u skladu s procjenom odnosno tehničkim mogućnostima.

Rad učitelja i stručnih suradnika radi provođenja nastave na daljinu odvija se u običajenom opsegu radnog vremena.

Obveze učitelja i stručnih suradnika su:

- osigurati kontakte i način komunikacije (virtualna učionica, telefon, e-mail), svaki dan biti dostupan barem određeno vrijeme u virtualnoj školskoj zbornici,

- obvezno održavanje nastave na daljinu odvija se u običajenom opsegu radnog vremena,

- obvezna priprema sadržaja,održavanje komunikacije s učenicima, roditeljima Školom i Ministarstvom znanosti i obrazovanja te davanje povratne informacije učenicima i roditeljima,

- sudjelovanje u drugim aktivnostima prema uputi ravnatelja i MZO-a.

**II.**

Administrativno-tehničko osoblje također će obavljati rad od kuće i to u skladu s procjenom odnosno tehničkim mogućnostima u uobičajenom opsegu radnog vremena.

**III.**

Iznimno od točke I. i II. ove Odluke rad u Školi odvija se samo kada je to nužno radi kontinuiranog izvođenja nastave na daljinu i prihvata djece koja pohađaju razrednu nastavu ako oba zaposlena roditelja nemaju drugu mogućnost zbrinjavanja djece odnosno kada je to potrebno radi obavljanja ostalih nužnih poslova.

Ostali nužni poslovi su poslovi održavanja i kontrole centralnoga grijanja u Školi, poslovi čišćenja Škole koji su nužni radi provođenja mjera zaštite I sprječavanja širenja zaraze, te poslovi koji su žurni radi ostvarivanja prava učenika, roditelja i radnika Škole.

Poslovi iz stavka 2. ove točke provode se samo s nužnim osobljem vodeći računa o kriterijima rizičnosti (zdravstveno stanje, blizina i način dolaska na posao, obveze radnika o brizi za starije i nemoćne osobe).

**IV.**

Ravnatelj je odgovorna osoba za provođenje mjera zašite i sprječavanja širenja zaraze kao i za provođenje poslova iz ove Odluke.

**V.**

Radnici potpisuju izjavu da imaju uvjete za rad od kuće radnika u skladu  s Odlukom Ministarstva znanosti i obrazovanja   KLASA: 602-01/20-01/00178,

URBROJ: 533-01-20-0002 od 19. ožujka 2020. godine.

Izjava je sastavni dio ove Odluke.

**VI.**

Ova Odluka stupa na snagu danom donošenja i primjenjuje se do opoziva.

Ova Odluka objavljuje se na oglasnoj ploči i mrežnim stranicama Škole i dostavlja svim radnicima Škole.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darko Cesar, prof